เทศบาลนครเชียงใหม่
เชียงใหม่ () เป็นเมืองที่มีขนาดใหญ่ที่สุด และเป็นเมืองวัฒนธรรมที่สำคัญที่สุดในภาคเหนือของประเทศไทย เป็นเมืองศูนย์กลางของจังหวัดเชียงใหม่ และเป็นอดีตนครหลวงแห่งอาณาจักรล้านนา ห่างจากกรุงเทพมหานครไปทางทิศเหนือเป็นระยะทาง มีแม่น้ำปิงไหลผ่านเมือง และตั้งอยู่ท่ามกลางภูเขาที่สูงที่สุดของประเทศ เขตเทศบาลมีพื้นที่ 40.22 ตารางกิโลเมตร โดยครอบคลุมพื้นที่ส่วนใหญ่ของอำเภอเมืองเชียงใหม่ ในแง่ของจำนวนประชากรของเทศบาลนครเชียงใหม่ซึ่งมีประมาณ 130,000 คน นับว่าเป็นเทศบาลที่มีประชากรมากเป็นอันดับที่ 4 ของประเทศไทย รองจากเทศบาลนครนนทบุรี เทศบาลนครปากเกร็ด และเทศบาลนครหาดใหญ่ นอกจากนี้ เทศบาลนครเชียงใหม่ยังเป็นเทศบาลนครแห่งแรกของประเทศไทย
ชื่อของเชียงใหม่หมายความว่า "เมืองใหม่" เนื่องจากเป็นเมืองหลวงแห่งใหม่ของอาณาจักรล้านนา ซึ่งก่อตั้งในปี พ.ศ. 1839 แทนเมืองเชียงราย อดีตนครหลวงที่ก่อตั้งในปี พ.ศ. 1805
มิสแกรนด์เชียงใหม่
มิสแกรนด์เชียงใหม่ () เป็นการประกวดนางงามของจังหวัดเชียงใหม่ จัดขึ้นเป็นครั้งแรกเมื่อปี พ.ศ. 2559 ปัจจุบันดำเนินการจัดประกวดโดย โองการ ไชยองค์การ ผู้อำนวยการกองประกวดมิสแกรนด์เชียงใหม่ การประกวดมิสแกรนด์เชียงใหม่มีจุดประสงค์เพื่อคัดเลือกตัวแทนสาวงาม เข้าร่วมการประกวดมิสแกรนด์ไทยแลนด์ โดยผู้ดำรงตำแหน่งมิสแกรนด์เชียงใหม่คนปัจจุบัน คือ อรชดา ไชยสาร ซึ่งได้รับตำแหน่งเมื่อวันที่ 31 มีนาคม พ.ศ. 2561 ณ ศูนย์การค้าเซ็นทรัลเฟสติวัลเชียงใหม่2018: ชุด วีระสตรีศรีล้านนา เกริกเกรียติเกรียงไกร กลองสะบัดชัย ชัยชนะทั่วหล้า เชียงใหม่ดินแดนแห่งวัฒนธรรมและประเพณีที่งดงามสืบทอดยาวนาน๗๐๐กว่าปี กลองสะบัดชัยนั้นถือว่าเป็นสัญลักษณ์แห่งชัยชนะ ชุดนำเอาผ้าซิ่นตีนจกล้านนาเชียงใหม่นำมาเย็บเป็นโจงเค็ดมั่ม ผ้าตีนจกดิ้นทองนำมาอัดพรีททับผ้าซีฟองสีแดง หยิบยก"กรองนม"ในสมัยพระนาง"จิระประภา"ผู้ครองนครเชียงใหม่มาเป็นสัญลักษณ์ในชุดนี้ นับเป็นหนึ่งเดียวแห่งศิลปวัฒนธรรมของเชียงใหม่ล้านนาให้ดูสง่างาม